techiaith/cofnodycynulliad_en-cy huggingface dataset:
English: I think the concern would be that very point, that it is the First Minister making a decision about whether or not independent investigation should be undertaken. I'm concerned that - I'm not suggesting in any way that that's ever been improperly used - but I'm concerned that from a public perception point of view, that is putting a lot of responsibility on the First Minister. As Llyr Gruffydd has said, it is entirely appropriate that she or he should be the person who receives the evidence from an independent investigation and makes the decision because she or he is the person who makes the appointment. But in terms of deciding whether or not that independent investigation needs to take place, I think that, at the very least, that could be seen from the outside as problematic.
Welsh: Credaf mai'r union bwynt hwnnw sy'n peri pryder, sef mai'r Prif Weinidog sy'n penderfynu a ddylid cynnal ymchwiliad annibynnol ai peidio. Rwy'n bryderus - nid wyf yn awgrymu mewn unrhyw ffordd fod hynny erioed wedi'i ddefnyddio'n amhriodol - ond rwy'n bryderus, o safbwynt canfyddiad y cyhoedd, fod hynny'n rhoi llawer o gyfrifoldeb ar y Prif Weinidog. Fel y dywedodd Llyr Gruffydd, mae'n gwbl briodol mai hi neu ef a ddylai fod y person sy'n derbyn y dystiolaeth o ymchwiliad annibynnol ac sy'n gwneud y penderfyniad gan mai ef neu hi yw'r person sy'n gwneud y penodiad. Ond o ran penderfynu a ddylai'r ymchwiliad annibynnol hwnnw ddigwydd ai peidio, rwy'n credu o leiaf y gellid gweld hynny o'r tu allan fel rhywbeth sy'n broblemus.
English: The proposal is to note the committee report. Does any Member object? No. The motion is therefore agreed in accordance with Standing Order 12.36.
Welsh: Y cwestiwn yw: a ddylid nodi adroddiad y pwyllgor? A oes unrhyw Aelod yn gwrthwynebu? Nac oes. Felly, derbynnir y cynnig yn unol â Rheol Sefydlog 12.36.
English: That brings us to our next item, which is a debate on the petition 'Presumption in Favour of Rural Schools'. I call on the Chair of the committee to move the motion. David Rowlands.
Welsh: Daw hynny â ni at yr eitem nesaf, sef y ddadl ar y ddeiseb 'Rhagdybiaeth o Blaid Ysgolion Gwledig'. Rydw i'n galw ar Gadeirydd y pwyllgor i wneud y cynnig. David Rowlands.
English: I congratulate the Petitions Committee and in particular the way the Chair introduced the debate and outlined the considerations and arguments that have been put before the Petitions Committee. As someone who was on the original Petitions Committee back in the 2007 to 2011 Assembly, I well remember an exercise similar to this being undertaken in that particular Assembly, when we went down to west Wales looking at the challenges that local authorities face and schools face and communities face in maintaining their local education network. Because it's really important to reflect that a rural school is the heart of that community. It creates an energy within that community, it creates an activity that supports other services within the community and, above all, it binds that community together.
Welsh: Rwy'n llongyfarch y Pwyllgor Deisebau ac yn arbennig y ffordd y cyflwynodd y Cadeirydd y ddadl ac amlinellu'r ystyriaethau a'r dadleuon a roddwyd gerbron y Pwyllgor Deisebau. Fel rhywun a oedd ar y Pwyllgor Deisebau gwreiddiol yn ôl yng Nghynulliad 2007 i 2011, mae gennyf gof da am ymarfer tebyg i hwn a wnaed yn y Cynulliad hwnnw, pan aethom i lawr i orllewin Cymru i edrych ar yr heriau sy'n wynebu awdurdodau lleol ac ysgolion a chymunedau wrth gynnal eu rhwydwaith addysg yn lleol. Oherwydd mae'n bwysig iawn cofio bod ysgolion gwledig yn galon i'r gymuned honno. Mae'n creu egni o fewn y gymuned honno, mae'n creu gweithgaredd sy'n cynnal gwasanaethau eraill o fewn y gymuned ac yn anad dim, mae'n clymu'r gymuned honno gyda'i gilydd.
English: Thank you very much, Presiding Officer. I've listened carefully to the debate that's taken place this afternoon and I'm grateful to the Members for the time that they've taken to participate and for the clear passion that many of them have expressed for rural schools in the areas that they represent. I am clear that there can be real benefits - academic, cultural and social - to pupils and communities through the delivery of high-quality education in small and rural schools. I know, and parents across rural communities know, that small and rural schools play an important role in raising standards and extending opportunities for all. I also know that maintaining the provision of an accessible school in some small rural communities can make a significant contribution to the long-term sustainability of the local community, which is why one of the very first commitments I made as education Secretary was to strengthen the school organisation code in respect of a presumption against the closure of rural schools. I would have to say, gently, to Rhun ap Iorwerth that was a manifesto commitment of my party, which I have implemented, and I note that there was no mention of rural schools in the last two Plaid Cymru manifestos that were published. I also am sad to note that Anglesey council, in their response to the consultation on the new code, objected to the principle of a presumption against closure.
Welsh: Diolch yn fawr iawn, Lywydd. Rwyf wedi gwrando'n ofalus ar y ddadl a gafwyd y prynhawn yma ac rwy'n ddiolchgar i'r Aelodau am yr amser y maent wedi'i roi i gymryd rhan ac am yr angerdd clir y mae llawer ohonynt wedi'i fynegi ynglŷn ag ysgolion gwledig yn yr ardaloedd y maent yn eu cynrychioli. Rwy'n glir y gall fod manteision gwirioneddol - academaidd, diwylliannol a chymdeithasol - i ddisgyblion a chymunedau o ddarparu addysg o ansawdd uchel mewn ysgolion bach a gwledig. Rwy'n gwybod, ac mae rhieni ar draws y cymunedau gwledig yn gwybod, fod ysgolion bach a gwledig yn chwarae rhan bwysig yn codi safonau ac yn cynnig cyfleoedd i bawb. Rwyf hefyd yn gwybod y gall cynnal darpariaeth ysgol hygyrch mewn rhai cymunedau gwledig bach gyfrannu'n sylweddol at sicrhau cynaliadwyedd hirdymor y gymuned leol, a dyna pam mai un o'r ymrwymiadau cyntaf a wneuthum fel Ysgrifennydd Addysg oedd cryfhau'r cod trefniadaeth ysgolion mewn perthynas â rhagdybiaeth yn erbyn cau ysgolion gwledig. Byddai'n rhaid imi ddweud, yn ofalus, wrth Rhun ap Iorwerth fod hwnnw'n ymrwymiad ym maniffesto fy mhlaid a roddwyd ar waith gennyf, a nodaf nad oedd unrhyw sôn am ysgolion gwledig yn y ddwy faniffesto ddiwethaf a gyhoeddwyd gan Blaid Cymru. Tristwch yw nodi hefyd fod cyngor Ynys Môn, yn eu hymateb i'r ymgynghoriad ar y cod newydd, wedi gwrthwynebu'r egwyddor o ragdybiaeth yn erbyn cau.
English: But you will add to that that, in a subsequent submission to Welsh Government, Anglesey council made it clear that they supported the code.
Welsh: Ond fe wnewch chi ychwanegu at hynny fod cyngor Ynys Môn, mewn cyflwyniad dilynol i Lywodraeth Cymru, wedi dweud yn glir eu bod yn cefnogi'r cod.
English: Can I thank the Cabinet Secretary for taking the intervention and thank you for the determination that you made in respect of Ysgol Llanbedr in my own constituency, a school that the local authority had planned to close, but I was very grateful for your determination to keep that particular school open? I think the one concern about the determination process, if I may, is the length of time that it sometimes takes for Welsh Ministers to actually consider the evidence that is before them. I wonder if you could comment on how that can be reduced in order to take away the uncertainty that that can cause for small schools when such determinations are being considered.
Welsh: A gaf fi ddiolch i Ysgrifennydd y Cabinet am gymryd yr ymyriad a diolch i chi am y penderfyniad a wnaethoch mewn perthynas ag Ysgol Llanbedr yn fy etholaeth i, ysgol yr oedd yr awdurdod lleol wedi bwriadu ei chau, ond roeddwn yn ddiolchgar iawn am eich penderfyniad i gadw'r ysgol benodol honno yn agored? Credaf mai'r un pryder ynghylch y broses o wneud penderfyniadau, os caf ddweud, yw faint o amser y mae'n ei gymryd weithiau i Weinidogion Cymru ystyried y dystiolaeth sydd ger eu bron. Tybed a allech roi sylwadau ar sut y gellid lleihau'r amser er mwyn cael gwared ar yr ansicrwydd y gall hynny ei achosi i ysgolion bach pan fydd penderfyniadau o'r fath o dan ystyriaeth.
English: Thank you, Darren, for your thanks with regard to the determination. I would be the first person to hold my hands up here and agree with you that that determination took too long and we will need to do better in ensuring that such determinations that may come to Ministers are taken in a more timely fashion, and I hope that I and my officials will be able to use that experience to ensure that the procedures are quicker next time such a proposal comes. I hope the community is pleased, and I wish that school - I wish that school well. Of course, the presumption against the closure of rural schools is just one of the actions, Presiding Officer, that we are taking to support rural education. We've also introduced a new annual small and rural schools grant of £2.5 million per year to encourage innovation and support greater school-to-school working and to increase the community use of buildings. Around 400 schools right across Wales are already benefiting from that grant. This, alongside our new E-sgol initiatives, which support schools in the digital age to introduce innovative teaching techniques, are key parts of our rural education action plan, which I launched last month. I'm confident that this plan, which brings together all of the Government's actions for rural schools in one coherent plan, will deliver for our young people to ensure everyone, no matter their background or where they live, has the opportunity to enjoy an excellent education.
Welsh: Diolch i chi, Darren, am eich diolch o ran y penderfyniad. Fi fyddai'r cyntaf i gyfaddef yma a chytuno â chi fod y penderfyniad hwnnw wedi cymryd gormod o amser a bydd angen i ni wneud yn well i sicrhau bod penderfyniadau o'r fath a allai ddod i Weinidogion yn cael eu gwneud mewn modd mwy amserol, ac rwy'n gobeithio y bydd fy swyddogion a minnau'n gallu defnyddio'r profiad hwnnw i sicrhau bod y gweithdrefnau'n gynt y tro nesaf y daw cynnig o'r fath gerbron. Rwy'n gobeithio bod y gymuned yn falch, ac rwy'n dymuno'n dda i'r ysgol honno. Wrth gwrs, nid yw'r rhagdybiaeth yn erbyn cau ysgolion gwledig ond yn un o'r camau rydym yn eu rhoi ar waith, Lywydd, i gefnogi addysg wledig. Rydym hefyd wedi cyflwyno grant ysgolion bach a gwledig newydd o £2.5 miliwn y flwyddyn i annog arloesedd ac i gefnogi mwy o weithio o ysgol i ysgol a chynyddu'r defnydd cymunedol o adeiladau. Mae tua 400 o ysgolion ledled Cymru eisoes yn elwa o'r grant hwnnw. Mae hyn, ochr yn ochr â'n mentrau E-sgol newydd, sy'n cynorthwyo ysgolion yn yr oes ddigidol i gyflwyno technegau addysgu arloesol, yn rhan allweddol o'n cynllun gweithredu addysg wledig, a lansiais fis diwethaf. Rwy'n hyderus y bydd y cynllun hwn, sy'n dwyn ynghyd holl gamau gweithredu'r Llywodraeth ar gyfer ysgolion gwledig mewn un cynllun cydlynol, yn darparu ar gyfer ein pobl ifanc er mwyn sicrhau bod pawb, ni waeth beth yw eu cefndir neu lle maent yn byw, yn cael cyfle i fwynhau addysg ragorol.
English: That brings us to voting time. Unless three Members wish for the bell to be rung, I will move immediately to voting time. The first vote is on the Member debate on further education funding. I call for a vote on the motion, tabled in the name of Bethan Sayed. Open the vote. Close the vote. In favour 22, three abstentions, 21 against, and, therefore, the motion is agreed.
Welsh: Mae hynny'n dod â ni at y cyfnod pleidleisio. Oni bai fod tri Aelod yn dymuno i fi ganu'r gloch, rydw i'n symud yn syth i'r cyfnod pleidleisio, a'r bleidlais ar ddadl Aelodau ar gyllid addysg bellach. Rydw i'n galw am bleidlais ar y cynnig a gyflwynwyd yn enw Bethan Sayed. Agor y bleidlais. Cau'r bleidlais. O blaid 22, tri yn ymatal, 21 yn erbyn, felly, derbyniwyd y cynnig.
English: If you're leaving the Chamber, can you do so quickly and quietly, please? Rhianon.
Welsh: Os ydych yn gadael y Siambr, a allwch wneud hynny'n gyflym ac yn dawel, os gwelwch yn dda? Rhianon.
English: Thank you very much. And that brings today's proceedings to a close.
Welsh: Diolch yn fawr iawn. A daw hynny â thrafodion heddiw i ben.
English: Just a word, first, about the way that you have been steering the progress. I think that is extremely important, and I'd like to see the good practice that you undertake being broadened out across the Assembly and the Government. Turning to casework, only 26 of the 554 cases you dealt with last year came from children and young people. Are you concerned that fewer children are getting in touch, or are they getting support from elsewhere? What's behind this?
Welsh: Jest gair, yn gyntaf, ynglŷn â'r ffordd rydych chi wedi bod yn llywio'r cynnydd. Rydw i'n meddwl bod hynny yn eithriadol o bwysig, a buaswn i'n licio gweld yr arfer da rydych chi'n ei wneud yn cael ei ledaenu allan ar draws y Cynulliad a'r Llywodraeth. Yn troi at waith achos, dim ond 26 o'r 554 achos a wnaethoch chi ddelio efo nhw'r flwyddyn ddiwethaf a ddaeth gan blant a phobl ifanc. A ydych chi'n bryderus bod yna lai o blant yn cysylltu efo ni, neu a ydyn nhw'n cael help yn rhywle arall? Beth sydd y tu ôl i hyn?
English: But one would presume - I can understand with children, but young people, people aged 14 and up - that there would be more getting in touch with you directly. From these 26, were they in the older age category - is that what you found? Of those who contact you directly, what are their ages?
Welsh: Ond buasai rhywun yn tybio - fe allaf i ddeall efo plant, ond pobl ifanc, pobl o 14 ymlaen - y byddai yna fwy yn cysylltu efo chi yn uniongyrchol. O'r 26 yma, ai yn yr oedran hŷn rydych chi'n ffeindio mae'r rhain? O'r rhai sydd yn cysylltu yn uniongyrchol, beth ydy eu hoedrannau nhw?
English: Okay. Education and education-related problems are behind many of the contacts that you get. Does the nature of these education cases change, year on year, or do the same issues persist?
Welsh: Ocê. Addysg a phroblemau yn ymwneud efo addysg sydd tu ôl i lawer o'r cysylltiadau rydych chi'n eu cael. A ydy natur yr achosion addysg yma yn newid o flwyddyn i flwyddyn, neu ai'r un un problemau addysg sydd yn codi?
English: In terms of the ALN Act, when will you expect to see direct outcomes for children coming out of that, and how are you going to be monitoring that this is really having an impact on the ground?
Welsh: O ran y Ddeddf ALN, pryd fyddwch chi'n disgwyl gweld deilliannau uniongyrchol i blant yn codi o hynny, a sut ydych chi'n mynd i fod yn monitro bod hyn wir yn cael effaith ar lawr gwlad?
English: I notice that you closed the north Wales office in 2016. That is of concern to me as a Member who represents a constituency in the north. What difference has that made? Are there fewer cases coming through now from the north?
Welsh: Rydw i'n sylwi eich bod chi wedi cau swyddfa'r gogledd yn 2016. Mae hynny'n peri gofid i mi fel Aelod sy'n cynrychioli etholaeth yn y gogledd. Pa wahaniaeth mae hynny wedi'i wneud? A oes yna lai o achosion yn dod trwodd rŵan o'r gogledd?
English: Okay. Well, can we note my concern on the record about the fact that it's only 10 per cent of cases that come from the north, where there's 33 per cent of the population? I'm very happy to have further discussions, and perhaps it's something for the committee to follow up as well. Thank you.
Welsh: Ocê. Wel, a gawn ni nodi fy mhryder i ar y record ynglŷn â'r ffaith mai 10 y cant yn unig o achosion sydd yn dod o'r gogledd, lle mae 33 y cant o'r boblogaeth? Rydw i'n hapus iawn i gael trafodaethau pellach, ac efallai ei fod o'n rhywbeth i'r pwyllgor ei ddilyn fyny hefyd. Diolch.
English: Thank you very much. I am very aware that you have been consistently calling on the Welsh Government to make it compulsory for parents to register the fact that they are home educating in order to ensure that those children can be seen and that there is discussion about the education that they receive. I know that Llyr Gruffydd, my predecessor on this committee and my predecessor as Plaid Cymru education spokesperson, feels very strongly on this issue too. But the response from Government has been very disappointing to date. Perhaps you could just run through where we're at at the moment in terms of the Government's response, because a copy of a letter from Kirsty Williams has been received by the committee, although you originally corresponded with the First Minister and had those discussions with the First Minister. Can you just go through some of the recent background on that correspondence and where we are at the moment?
Welsh: Diolch yn fawr. Rydw i'n ymwybodol iawn eich bod chi wedi bod yn galw'n gyson ar Lywodraeth Cymru i'w gwneud hi'n orfodol i rieni gofrestru'r ffaith eu bod nhw'n addysgu'u plant gartref er mwyn gwneud yn siŵr eu bod nhw'n cael eu gweld, a bod yna drafodaeth ynglŷn â'r addysg maen nhw'n ei dderbyn. Rydw i'n gwybod bod Llyr Gruffydd, fy rhagflaenydd i ar y pwyllgor yma a rhagflaenydd fel llefarydd addysg Plaid Cymru, yn teimlo'n gryf iawn ar y mater yma hefyd. Ond, siomedig iawn hyd yma ydy'r ymateb o du'r Llywodraeth. Efallai y medrwch chi jest rhedeg trwy le rydym ni arni erbyn hyn o ran ymateb y Llywodraeth, achos mae yna lythyr wedi cyrraedd. Mae yna gopi o lythyr gan Kirsty Williams fan hyn, er, mai efo'r Prif Weinidog yr oeddech chi wedi bod yn trafod yn wreiddiol. A fedrwch chi jest fynd trwy ychydig bach o'r cefndir diweddar ynglŷn â'r llythyru ac yn y blaen, a lle rydym ni arni erbyn hyn?
English: Yes, just specifically on this point. Do you believe that we need separate legislation to safeguard the rights of children and young people, or should it be part of broader legislation to safeguard the rights of people in Wales more generally, once we've left the European Union?
Welsh: Ie, jest ar y pwynt yma yn benodol. A ydych chi'n credu bod angen deddfu ar wahân i ddiogelu hawliau plant a phobl ifanc, ynteu a fyddai fo'n rhan o Ddeddf ehangach i ddiogelu hawliau pobl yng Nghymru ar ôl inni adael yr Undeb Ewropeaidd?
English: In turning, therefore, to young people in care and leaving care, there are almost 6,000 children who are now looked after, which is the highest figure ever, I believe. The Government has responded to that last week, announcing £15 million for services to prevent children going into care. Is that sufficient? Is that £15 million going to be ongoing funding? Do you have any information about that?
Welsh: Troi, felly, at bobl ifanc mewn gofal ac yn gadael gofal. Mae yna bron i 6,000 o blant mewn gofal ar hyn o bryd, sydd yn ffigwr uwch nag erioed o'r blaen. Mae'r Llywodraeth wedi ymateb ychydig i hynny wythnos diwethaf, yn cyhoeddi £15 miliwn ar gyfer gwasanaethau i stopio plant rhag mynd i ofal. A ydy hynny'n ddigon? A ydy'r £15 miliwn yna yn mynd i fod yn arian parhaol? A oes gennych chi wybodaeth?
English: Which takes me on to the fact that there are figures demonstrating that, in the year to the end of March 2017, 624 looked-after children have had three or more placements in the previous 12 months - that's 10 per cent. Now, clearly, that's not acceptable. The children aren't getting the best experiences by being moved around in that way. Do you believe that the Government is taking this seriously, and what steps do you believe need to be taken to tackle this?
Welsh: Sydd yn mynd â fi ymlaen at y ffaith bod yna ffigyrau yn dangos, yn y flwyddyn hyd ddiwedd Mawrth 2017, fod 624 o blant mewn gofal wedi bod mewn tri neu fwy o leoliadau yn ystod y 12 mis diwethaf - 10 y cant o'r ffigwr. Yn amlwg, nid yw hynny'n dderbyniol. Nid yw'r plant yn cael y profiadau gorau drwy symud o gwmpas fel yna. A ydych chi'n credu bod y Llywodraeth yn cymryd hyn o ddifrif, a pha gamau a ydych chi'n eu gweld sydd yn cael eu cymryd i daclo hyn?
English: Thank you. We've already discussed the 'Hidden Ambitions' report on children leaving care. Do you still believe that more information is needed on financial entitlements for children leaving care? How significant an issue is this?
Welsh: Diolch. Rydym ni wedi trafod yn barod yr adroddiad ' Hidden Ambitions' ynglŷn â phlant yn gadael gofal. A ydych chi yn dal i feddwl bod eisiau mwy o wybodaeth ynglŷn â hawliau ariannol i blant sydd yn gadael gofal? Pa mor bwysig ydy'r mater yma?
English: Good morning. You've explained there some of the plans that are under way to increase the understanding and appreciation of the Welsh bac, but can you roll back a little bit from there: why do you need to undertake that work? Is it because there is a lack of appreciation of the Welsh bac and a lack of understanding amongst learners, schools and the higher education sector? Is that why you have to do all this work?
Welsh: Bore da. Rydych chi wedi egluro yn fanna rhai o'r cynlluniau sydd ar waith i gynyddu dealltwriaeth a gwerthfawrogiad o'r fagloriaeth ar draws, felly, ond rowliwch yn ôl ychydig bach o hynny: pam mae angen i chi gwneud y gwaith yna? Ydy o oherwydd bod yna ddiffyg gwerthfawrogiad o'r fagloriaeth a diffyg dealltwriaeth ymhlith dysgwyr, ysgolion a'r sector addysg uwch? Ai dyna pam rydych chi'n gorfod gwneud y gwaith yma i gyd?
English: Well, we found in the report - or rather Wavehill found in the report that they produced for us - that there was a need to enhance understanding and to explain in simpler terms what this qualification, the skills challenge certificate, is about, its value, how it works and so on and so forth, and that that was partially because the design of the qualification is relatively complex. But it's also worth saying that it's a new qualification, it's an innovative qualification, and, therefore, it is quite understandable in a way that there is a need to continue with the work of explaining, raising awareness and understanding of the qualification so that it does win its place and continue to go from strength to strength.
Welsh: Wel, mi wnaethom ni ganfod yn yr adroddiad - neu mi wnaeth Wavehill ganfod yn yr adroddiad y gwnaethon nhw gynhyrchu ar ein cyfer ni - fod yna angen i gynyddu'r wybodaeth ac i egluro'n fwy syml beth mae'r cymhwyster, y dystysgrif her sgiliau, amdano, ei gwerth hi, sut mae'n gweithio ac yn y blaen, a bod hynny, yn rhannol, achos bod dyluniad y cymhwyster yn reit gymhleth. Ond mae hefyd yn werth dweud ei fod e'n gymhwyster newydd, mae'n gymhwyster arloesol, ac felly mae'n ddealladwy, mewn ffordd, fod yna angen parhau â'r ymdrech o egluro, o godi ymwybyddiaeth a dealltwriaeth o'r cymhwyster fel ei fod e'n ennill ei blwyf ac yn mynd o nerth i nerth.
English: Is it a perception or reality in terms of the bac - ? Is it a perception that there's not much value to it or that universities don't accept it? Is that a perception or is there a real problem with the way that it's been structured and an understanding about that?
Welsh: Ai canfyddiad ydy o, ynteu realiti, ynglŷn â'r fagloriaeth - ? Hynny yw, ai canfyddiad nad oes yna lawer o werth iddi hi neu nad yw prifysgolion yn ei derbyn hi? Ai canfyddiad ydy hynny, ynteu a oes yna wir broblem efo'r ffordd mae hi wedi cael ei strwythuro a dealltwriaeth ynglŷn â hynny?